## El Consell aprova l’aplicació del programa temporal de lluita contra la bretxa salarial per a categories feminitzades del sector sanitari

*** L’acord preveu una partida pressupostària de 2,5 milions d’euros corresponent a l’exercici de 2023**

El Consell ha autoritzat la proposta d’acord pel qual s’aprova l’aplicació del programa temporal de lluita contra la bretxa salarial feminitzada en el sector sanitari corresponent a l’exercici 2023. Per a fer-ho, la Conselleria de Sanitat ha destinat una partida pressupostària de 2,5 milions d’euros.

El personal estatutari i funcionari sanitari que es beneficiarà d’estes mesures retributives és el següent: tècnic/tècnica en Cures Auxiliars d’Infermeria (determinats grups retributius), tècnic/tècnica en Farmàcia, responsable d’Igualtat, tècnic/tècnica mitjà/ana de Seguretat Alimentària, tècnic/tècnica mitjà/ana de Laboratori, tècnic/tècnica mitjà/ana de Sanitat Ambiental, infermer/a de Salut Pública, infermer/a de Gestió Sanitària i Documentació Clínica, tècnic/tècnica mitjà/ana de Drogodependències, tècnic/tècnica mitjà/ana d’Ordenació i Inspecció Sanitària, tècnic/tècnica mitjà/ana d’Ordenació Sanitària, cap de Programes Infermeria Assistència Especialitzada (I i II), cap de Programes Infermeria Atenció Primària, cap de Programes Prestacions Concertades, cap de Suport Programes i Servicis Sanitaris, cap de Suport Ordenació, Inspecció i Coordinació Assistencial, higienista dental i costurer/a.

Les noves retribucions fixades en l’acord tenen efecte des de l’1 de gener de 2023 i afecten el complement de destinació o específic de les categories anteriorment esmentades.

Fecha: 21/06/2024